唐吉訶德

《唐吉訶德》，或譯《吉訶德大人》（西班牙语：Don Quijote de la Mancha，原標題个原意爲《來自曼查个騎士吉訶德大人'''》），是西班牙作家塞万提斯於1605年搭1615年分兩部分岀版个反骑士小说。故事背景是个早嘸沒骑士个年代，主角唐吉訶德幻想自家是個骑士，乃末作出种种令人匪夷所思个行径，最终从梦幻當中甦醒过来。

《唐吉訶德》畀視爲西班牙黃金時代頂頂有得影響力个作品之一，以及整個西班牙个文學典範，也是現代西方文學个奠基作品之一以及最早个西方典範小說之一。Angelique, Chrisafis (21 July 2003). "Don Quixote is the world's best book say the world's top authors". The Guardian (London). Retrieved 13 October 2012.對書中主角唐吉訶德个評價呈現多樣化，佢畀一些人視爲堅持信念、憎恨壓迫、崇尚自由个英雄，又畀另一些人當成沉溺於幻想、脫離現實、動機善良但行爲盲目且有害个典型。總之是一個集矛盾於一身、既可喜又可悲个人物。

昰本書留下了一句著名个開場白：

 創作背景 
《唐吉訶德》个產生是一個時代个產物。西班牙經過收復失地運動，顛覆搭驅逐仔阿拉伯人个統治，完成了國家个統一，同時又依靠其龐大个騎士隊伍，雄霸歐洲，遠征美洲，造就爻西班牙个“黃金世紀”。昰段辰光咾，西班牙个文學也繁榮發展起來，田園小說、流浪漢小說、騎士文學搭戲劇等各大流派爭奇鬥豔。騎士文學在西班牙曾風靡一時，各種作品層出弗窮。別林科夫話“騎士小說表現出對個人人格个愛護搭尊重，爲壓迫者搭畀壓迫者犧牲全部力量甚至自家生命个勇敢精神，擔女子作爲愛搭美在塵世个代表。”騎士文學對於衝破中世紀神學禁欲主義个束縛、對人性个解放具有極大个進步意義。不過隨著後來封建經濟个解體搭火槍火炮在軍事丄个使用，騎士文化變得越來越弗合時宜，十五世紀開始出現一批打家劫舍、殺人越貨个強盜騎士，騎士文學開始變得愈發庸俗化。賽凡提斯生活个時期，西班牙還流行著五六十部粗製濫造、荒謬愚昧个騎士小說，乃末，賽凡提斯決定創作《唐吉訶德》，“擔騎士文學个地盤完全摧毀”，佢沿用騎士作爲主角个寫作形式，擔騎士制度、騎士精神漫畫化，當佢个小說出版後，西班牙个騎士小說也隨之崩潰。

 主題 
《唐吉訶德》作者賽凡提斯在序言中申明“昰部書衹弗過是對於騎士文學个一種諷刺”，目个在於“擔騎士文學地盤完全摧毀”。書籍中描繪了西班牙在16世紀搭17世紀个整個社會，公爵、公爵夫人、封建地主、僧侶、牧師、兵士、手工藝人、牧羊人、農民，弗同社會階層个男女各色人物一共700多個，尖銳無情个批評了昰段時期西班牙个政治、法律、道德、宗教、文學、藝術搭私有財產制度，小說也畀譽爲“行將滅亡个騎士階級个史詩，一部偉大个現實主義文學名著”。

 內容情節 
全書共由兩個部分所構成，敘述了唐吉訶德个三趟冒險歷程。

 第一次歷險 
第一部前半段个劇情。單槍匹馬，範圍弗出唐吉訶德个家鄉拉·曼恰（la Mancha）地區，弗幸受傷而歸。家人擔整屋子个騎士小說全燒脫。

 第二次歷險 
第一部後半段个劇情。佢尋著鄰居桑丘·潘沙擔任佢个侍從，並承諾畀佢一個總督个官。主僕兩人偷偷較出門，一路上做出來交關荒唐可笑个戇事體，擔風車當成功巨人、擔旅店看成功城堡、又擔羊群視爲敵軍，還打倒官差、釋放一批惡囚，最後卻反畀囚犯掠奪，推板一眼喪命，畀人用籠子、牛車帶轉去。

 第三次歷險 
第二部个劇情。兩人前往巴賽隆納（Barcelona），並參加了幾場當地舉辦个比武，畀公爵夫婦請到城堡做客，桑丘正式擔任總督治理海島，實際上幕後卻是公爵夫婦故意設計、惡整佢場二人个鬧劇。佢个鄰居加拉斯果（Sansón Carrasco）先後變裝成鏡子騎士、白月騎士，試圖透過騎士道个決鬥打敗脫唐吉訶德，打醒佢个遊俠騎士夢。唐吉訶德末腳畀打敗脫，抑鬱回家，病倒在床，後來終於醒悟，痛斥騎士小說，臨終辰光咾立下遺囑話許姪女咾想要繼承遺產就弗准嫁畀騎士，甚至喜讀騎士小說个人。

 人物介紹 
唐·吉訶德 
唐·吉訶德，本書个主人翁。本名爲：阿隆索·吉哈諾（Alonso Quijano）{{noteTag|1= 須注意个是：Don是西班牙貴族个尊稱，相當於英文个「Sir」、「Lord」，噶咾唐·吉訶德應作吉訶德「爵士」、「閣下」、「大人」或「先生」纔是，弗過由於佢是位騎士，而騎士常畀稱之爲爵士相當，所以原本標題个意思可能是要話个是一位「吉訶德爵士」个故事機會比較大。

唐·吉訶德是一個瘦削个、面帶愁容个小貴族，由於酷愛閱讀騎士文學，走火入魔，騎上一匹瘦弱个老馬，尋著一柄生了鏽个長矛，帶著破了洞个頭盔，開始遊歷天下，鋤強扶弱，爲大家打抱弗平。佢雇用了附近个農民桑丘·潘薩做侍從，騎著驢兒跟從在後面；唐吉訶德又擔鄰村一個擠奶姑娘想像成爲佢个女恩主，擔佢名字起成功“托波索之達辛妮婭”。隨後佢以一個嘸沒受到正式封號个騎士身份開始冒險事業，佢完全失脫對現實个感覺而沉入了漫無邊際个幻想中，唯心个對待身邊个一切，一路上闖禍弗少，喫虧弗少，挨打弗少，佢擔鄉村客店當做城堡，擔老闆當做寨主，硬要老闆封佢做騎士；老闆擔馬料帳本當做《聖經》，冊封佢爲騎士；佢看到風車，沖上去搭佢大戰一場，弄得來遍體鱗傷；佢擔羊群當做軍隊，沖上去廝殺，畀牧童用石子打腫仔面孔，打落脫牙齒。佢擔理髮匠當做武士，搶奪佢个洗臉盆當做頭盔；佢解放了一群罪犯，並且殺了押送个衙役；佢就昰然糊裏糊塗个度過了自家个晚年，直到畀參孫·加拉斯果打醒後纔悔悟。

 桑丘·潘薩 
桑丘原本是近所个一名農夫，鄉村貴族唐·吉訶德由於沉迷騎士遊俠小說，說服農夫桑丘跟佢一起上路。桑丘代表个是一個頭腦簡單，心直口快角色。農夫桑丘願意擔任佢个侍從，陪佢「征戰四方」，理由是，唐吉訶德承諾會給佢做一個島个統治者。

 杜爾西內婭·臺爾·托波索 
杜爾西內亞·臺爾·托波索（Dulcinea del Toboso）：一名附近農村養豬个村姑、唐•吉訶德擔佢看成了華貴聖潔个「達辛妮亞」（Dulcinea）。昰個是唐吉訶德搭佢另外取得名字，因爲昰然介聽上去更有聲望。佢个原名叫做Aldonza Lorenzo。

 公爵夫妻 
公爵夫妻：本名弗詳。僅在後面个劇情登場。

 學士 
學士：本名參孫·加拉斯果（Sansón Carrasco），唐·吉訶德个好友，僅在後面个劇情登場。佢先後變裝成「鏡子騎士」搭「白月騎士」，試圖透過騎士道个決鬥打敗脫唐吉訶德，打醒佢个遊俠騎士夢。

 評價 
約翰·沃爾夫岡·馮·歌德：“我感到賽凡提斯个小說，真是一個令人愉快又使人深受教益个寶庫。”

喬治·戈登·拜倫：“《唐吉訶德》是一個令人傷感个故事，佢越是令人發笑，噶嚜也越使人感到難過。昰位英雄是主持正義个，制伏壞人是佢个唯一宗旨。正是那些美德使佢發了瘋。” 
海因里希·海涅：“賽凡提斯、莎士比亞、歌德成了三頭統治，在敘事、戲劇、抒情昰三類創作裏向分別達到登峰造極个地步。”

維克多·雨果：“賽凡提斯个創作是昰然巧妙，可謂天衣無縫；主角與桑丘，騎著各自个牲口，渾然一體，可笑又可悲，感人至極……”

維薩里昂·格里戈裡耶維奇·別林斯基：“在歐洲所有一切著名文學作品中，擔嚴肅搭滑稽，悲劇性搭喜劇性，生活中个瑣屑搭庸俗與偉大搭美麗昰然水乳交融……昰然介个範例僅見於賽凡提斯个《唐吉訶德》。”

米蘭·昆德拉：“賽凡提斯發明仔現代小說。”

弗拉基米爾·納博科夫：“唐吉訶德是一個童話故事，正如荒涼山莊也是一個童話故事，死魂靈也是一個童話故事，包法利夫人搭安娜·卡列尼娜都是最優秀个童話故事。倘若嘸沒昰眼童話故事，世界就會變得弗真實。”

 參攷文獻 

 外部連結 

  El ingenioso hidalgo Don Quijote de la Mancha (ebook) 

Category:西班牙小說
Category:1605年長篇小說
Category:元小說作品
Category:諷刺小說